E-mail ​Istentől (könyv) - Luigi Guglielmoni - Fausto Negri | Rukkola.hu
E-mail ​Istentől
Valamikor ​postán küldték a leveleket. most pedig itt az e-mail. Ahhoz azonban, hogy információkat küldhess és fogadhass, végre kell hajtanod néhány műveletet.
Csatlakoznod kell.
Be kell írni a jelszót.
Ezután el kell olvasnod azokat a leveleket, amelyek valóban érdekelnek, és meg kell nyitnod hozzájuk csatolt fájlokat.
A leveleket és a csatolt fájlokat el i mentheted, de fontossági sorrendet állíthatsz föl közöttük, hogy bármikor kényelmesen megtalálhasd őket.
A címjegyzéken belül pedig kereshetsz is, az egyes személyek neve mellé odaírhatod s fontosabb adataikat, a kulcsszavakat róluk, hogy kifélék-mifélék.
Válaszolhatsz is a levél küldőjének: tudathatod vele néhány szóval, hogy elolvastad a levelet, vagy válaszolhatsz is arra, amit írt, hozzá fűzhetsz valamit, elmondhatod róla a véleményedet, megköszönheted stb.
Végül pedig lehetőséged van arra is, hogy továbbküldd a levelet barátaidnak, ismerőseidnek.
Ugyanezeket a műveleteket kell végrehajtanod azzal a levéllel is, amelyeket az égből küldtek, vagyis a Bibliával. Ez Isten szava, amelyet ő maga küld el minden jóakaratú embernek.
Az ​irgalom egyháza Ferenc pápa
Ferenc pápa - Az ​irgalom egyháza
Ferenc ​pápa még püspökként amellett tett hitet, hogy legyen az egyház az "irgalom háza", amely éppolyan nyitottsággal és alázattal fordul a testi-lelki szegények, az üldözöttek, a kiszolgáltatottak, a menekültek felé, amilyen türelemmel Isten van az egyház tagjai iránt. Az egyház feladata pedig nem merülhet ki a szociális gondoskodásban: mindenekelőtt az ínségben élők emberi méltóságának elismerésére és elismertetésére kell törekednie. Ez a követelmény magától értetődik attól a pápától, aki az argentin katonai diktatúra éveiben jezsuita tartományfőnökként sok száz embert - elsősorban a szegények jogaiért küzdőket - mentett meg a biztos haláltól. Az egyház megújulásának, feladatának és jövőjének általa vallott felfogását, amelyet pápává választása óta két apostoli körlevélben is vázolt, ebben a könyvében fejti ki először részletesen. Katolikus hívőnek és másként gondolkodónak egyaránt tanulságos és megindító, ahogy Ferenc pápa Krisztus üzenetét felfejti. Ahogy Krisztus emberi arcát kibontja a holt betű rárakódott rétegei alól. Jorge Mario Bergoglio az első latin-amerikai pápa, az első jezsuita pápa, és az első pápa Ferenc néven. Buenos Airesben született 1936. december 17-én. Olasz bevándorlók gyermeke. Vegyészdiplomát szerez, majd huszonkét évesen belép a Jézus Társasága noviciátusába. 1960. március 12-én leteszi első fogadalmait. Bölcsészettudományt hallgat, aztán 1964-től 1966-ig végzett filozófusként Santa Fében, majd Buenos Airesben tanít. 1969. december 13-án pappá szentelik. 1970-ben befejezi teológiai tanulmányait. 1973. április 22-én örök fogadalmat tesz. Még az év július 31-én az argentin jezsuiták tartományfőnökévé választják. 1980-tól 1986-ig a San José kollégium rektora. 1992. június 27-én megkapja a püspöki ordinációt. Püspöki mottója: Miserando atque eligendo. 2001. február 21-én II. János Pál bíborossá teszi. 2013. március 13-án pápává választják.
Tanítványság ​és szolgálat Cseri Kálmán
Cseri Kálmán - Tanítványság ​és szolgálat
Hogyan ​szólíthatnánk meg Isten szavával gyülekezeteinket és közösségeinkből kiindulva hogyan válhatna az Ige üzenete élővé és hatóvá a mai magyar társadalomban? - A lelkipásztori hivatás aktuális kérdéseiről beszél John Stott, Cseri Kálmán, Anne-Marie Kool, Boross Géza és Hecker Frigyes.
A ​hit ábécéje Luigi Guglielmoni - Fausto Negri
Luigi Guglielmoni - Fausto Negri - A ​hit ábécéje
A ​hit ábécéje nagy hitvallók (pl. Kalkuttai Teréz anya. Lisieux-i Szent Teréz, VI. Pál, XVI. Benedek és mások) gondolatait és imádságait tartalmazza a hitről. Légy nyugodt! Ha hited megrendül a vihar sodrásában, légy nyugodt: Isten figyel rád; ha minden órád a semmibe hullik és soha vissza nem tér, légy nyugodt: Isten veled marad. Ha szíved nyugtalan és a bánat rabja, nyugodj meg: Isten megbocsát. Ha rád ijeszt a halál és féled a titkot, az éjszakai álom árnyékát, légy nyugodt: Isten felébreszt. Isten akkor is hall, amikor nem válaszol, akkor is velünk van, amikor azt hisszük, egyedül vagyunk, akkor is szeret, amikor elhagy. (Szent Ágoston)
Megújulás ​az egyház szívében Michel Santier
Harminc ​évvel azután, hogy a Megújulás elérte Franciaországot, íme egy világos és pontos elemzés a Megújulás Katolikus Egyházban betöltött mai helyéről. Az egyszerű tényeken túl találhatunk e könyvben néhány ötletet arra, hogyan segíthetjük elő a Megújulás beilleszkedését az egyházmegyékbe a nagyobb egyházi egység érdekében: megtanulva együtt munkálkodni, figyelmesnek maradni a Szentlélek szavára… A szerző püspök, aki tapasztalattal rendelkezik e téren. Támpontot nyújt azok számára, akik a Megújulással kapcsolatban kérdéseket vetnek fel, de eligazítja a hívőket és lelkipásztorokat is, akik együtt járnak a közös úton. Michel Saniter atyát 2001 októberében szentelték püspökké Luçon egyházmegyében, 18 év papi szolgálat után. A „Réjouis-toi” („Örvendj”) közösség alapítója. Az Instance de Communion du Renouveau Carismatique Catholique Français (A Francia Katolikus Karizmatikus Megújulás Egységéért szervezet) elnöke volt és az ICCRS (International Catholic Charismatic Reneval Services: Katolikus Karizmatikus Megújulás Nemzetközi Szolgálata) tanácsának tagja 1991-től 1998-ig.
Szent ​Miklós napján Ida Bohatta
Ida Bohatta - Szent ​Miklós napján
Szívből ​ajánljuk Ida Bohatta (1900-1992) könyvecskéit - melyekben "emberi" állatok, virágok és manók nyüzsögnek - mindazoknak, akik ugyanazt a szeretetet érzik a teremtmények iránt, mint a bécsi szerzőnő. Az elmúlt évtizedek minden erkölcsi és esztétikai kihívása ellenére ezek a kis könyvek túlélték a XX. századot és generációk óta folyamatosan keresik és kiadják őket. Sikerének titka nemcsak a könyvek érezhető "lelke", hanem rajzainak kézműves minősége és iskolázottsága is. A belőlük sugárzó emberi melegség, csendes humor, mélységes életigenlés és tiszta derű sok felnőtt és gyerek szívét megérinti.
Krisztus ​követése az evangéliumi tanácsok fény... Arnaldo Pigna OCD
Arnaldo ​Pigna kármelita atyának ez a második Magyarországon megjelenő könyve. A három evangéliumi tanáccsal kapcsolatban az elmúlt években sajnos kevés írás látott napvilágot, könyve ezt a hiányt szeretné pótolni. „Kétezer évvel ezelőtti zarándokokhoz hasonlóan korunk emberei is azt kérik a mai keresztényektől, hogy ne csak „beszéljenek” Krisztusról, hanem bizonyos értelemben engedjék őt „látni” is. Vajon nem azt a hívást kapta-e az Egyház, hogy Krisztus világosságát ragyogtassa fel a történelem minden korszakában, s hogy az új évezred nemzedékei elé is az ő arcát rajzolja elő? Mindenesetre elviselhetetlen módon elszegényedik tanúságtételünk, ha nem vállalkozunk előzetesen mi magunk is arra, hogy szemléljük Krisztus arcát.” Ezekkel a szavakkal buzdított minket II. János Pál pápa 2001. január 6-án kelt Novo Millenio Ineunte apostoli levelében. Ez a könyv azoknak íródott, akik radikális módon szeretnék Krisztust követni, és akiket megérintettek a Szentatya szavai. Minden megkeresztelt ember arra hivatott, hogy szemlélje Krisztust, és kövesse Őt. Ennek legbiztosabb és legegyszerűbb módja az evangéliumi tanácsok szerinti élet. Az evangéliumi tanácsok nem pusztán a szerzeteseknek szólnak, mint ahogyan ezt gyakran gondoljuk. Minden megkeresztelt meg van hívva arra, hogy életállapota szerint gyakorolja a szegénységet, az engedelmességet és a tisztaságot. A mai kor embere azonban ezekkel a kifejezésekkel nem tud mit kezdeni. Azt gondolja, hogy ezek az értékek már kimentek a divatból, és újakat kellene keresni. Arnaldo Pigna ezzel szemben próbálja megfogalmazni, hogy mit jelenthet ma a XXI. sz. emberének az evangéliumi tanácsok szerinti élet, hogyan lehet ezeket ma megélni ahhoz, hogy érett, boldog, kiteljesedett keresztények lehessünk. Laikusok, papok, szeminaristák, szerzetesek mindannyian megtalálhatják ebben a könyvben azt a lelki táplálékot, ami segíthet örömmel, szabadon és új lelkesedéssel követni Krisztust. Arnaldo Pigna OCD olasz származású, 1963 óta pap. a teológia doktora, a morális teológia tanára, a megszentelt élet lelkiségét és teológiáját tanítja több pápai intézményben Rómában. A Rivista di Vita spirituale (A lelki élet alapja) című folyóirat igazgatója. Számos könyve közül a legtöbb a megszentelt életről szól.
Barátunk, ​a pap Ismeretlen szerző
Ismeretlen szerző - Barátunk, ​a pap
A ​kiengesztelődés szentsége válságos időszakot él meg. Sok fiatalnak okoz nehézséget ez a szentség. Azt kérdezik magukban: „Mi a bűn? Miért kell elmennem a paphoz gyónni?” Ez a kis könyv közvetlen és realista módon vizsgálja azokat a problémákat, amelyek felvetődnek ezzel a szentséggel kapcsolatosan, és igyekszik pozitív módon újraértelmezni.
Az ​ezüst út Patricia M. St. John
Patricia M. St. John - Az ​ezüst út
Egy ​Afrikában élő misszionárius családról és a benne élő 9 éves Dávidról szól a történet, amelyben végig vonul az az üzenet, hogy akik Istenben hisznek, azok mint a csillagok az égen a környezetük számára világosságul legyenek. Dávid miután Istenhez tartozónak tudhatja magát szeretné csintalan játszó társának is bemutatni életével Istent.
A ​reménység ereje Etienne Richer
Etienne Richer - A ​reménység ereje
A ​keresztény reménységtől mi sem áll távolabb, mint az idealista optimizmus vagy a világ realitásától való menekülés. A harmadik évezred közeledtével a pápa szüntelenül arra buzdít bennünket, hogy lépjünk be a szent reménységbe, amely nem csal meg. Sürgető hívása egyértelműen mutatja nemcsak nekünk, keresztényeknek, hanem minden embernek, hogy gyorsan kell cselekednünk, mert a reménység tétje óriási! Mint lelki életünk hathatós motorja, a remény környezetünk számára is bátorítást nyújt. Etienne Richer atya a Bibliából, valamint az Egyházatyák és számos lelki író tanításából bőségesen vett idézetekre támaszkodva segít rátalálnunk a szent reménység ízére. Etienne Richer atya 1985 óta tagja a Nyolc Boldogság Katolikus Közösségnek, 1992-ben szentelték pappá Cordes-ban. Ő a cseh és a magyar házak tartományfőnöke.
olasz magyar nyelvű Isten ifjúsági vallás kereszténység